LIETUVOS BANKO VALDYBA

NUTARIMAS

DĖL Lietuvos banko valdybos 2018 m. birželio 20 d. nutarimo Nr. 03-114 „Dėl Licencijų ir leidimų pagal Lietuvos Respublikos finansinių priemonių rinkų įstatymą išdavimo tvarkos aprašo patvirtinimo“ PAKEITIMO

2018 m. lapkričio 20 d. Nr. 03-223

Vilnius

Lietuvos banko valdyba n u t a r i a:

1.	Pakeisti Lietuvos banko valdybos 2018 m. birželio 20 d. nutarimą Nr. 03-114 „Dėl Licencijų ir leidimų pagal Lietuvos Respublikos finansinių priemonių rinkų įstatymą išdavimo tvarkos aprašo patvirtinimo“ ir preambulę išdėstyti taip:

„Vadovaudamasi Lietuvos Respublikos Lietuvos banko įstatymo 11 straipsnio 1 dalies 7 punktu, Lietuvos Respublikos finansinių priemonių rinkų įstatymo 20 straipsnio 1 punktu, 49 straipsnio 12 dalimi, 79 straipsnio 1 dalimi, Lietuvos banko valdyba nutaria:“.

2. Pakeisti nurodytu nutarimu patvirtintą Licencijų ir leidimų pagal Lietuvos Respublikos finansinių priemonių rinkų įstatymą išdavimo tvarkos aprašą:

2.1. pakeisti 1 punktą ir jį išdėstyti taip:

„1. Licencijų ir leidimų pagal Lietuvos Respublikos finansinių priemonių rinkų įstatymą išdavimo tvarkos aprašas (toliau – Aprašas) reglamentuoja pagal Lietuvos Respublikos finansinių priemonių rinkų įstatymą (toliau – Įstatymas) veikiančių (veiksiančių) finansų maklerio įmonių, reguliuojamos rinkos, informacijos apie sandorius paslaugų teikėjų licencijų išdavimo, finansų maklerio įmonės reorganizavimo sąlygų, finansų maklerio įmonės priklausomų tarpininkų įrašymo į Viešąjį priklausomų tarpininkų sąrašą, kredito įstaigos pasirengimo teikti investicines paslaugas įvertinimo, leidimo trečiosios šalies įmonei verstis filialo veikla išdavimo tvarką ir sąlygas.“;

2.2. pakeisti 2.2 papunktį ir jį išdėstyti taip:

„2.2. vadovo anketa – Lietuvos banko prižiūrimo finansų rinkos dalyvio vadovo ir pagrindines funkcijas atliekančio asmens anketa (Lietuvos banko prižiūrimų finansų rinkos dalyvių vadovų ir pagrindines funkcijas atliekančių asmenų vertinimo nuostatų, patvirtintų Lietuvos banko valdybos 2013 m. lapkričio 14 d. nutarimu Nr. 03-181 „Dėl Lietuvos banko prižiūrimų finansų rinkos dalyvių vadovų ir pagrindines funkcijas atliekančių asmenų vertinimo nuostatų patvirtinimo“ 1 priedas);“

2.3. pripažinti netekusiu galios XI skyrių;

2.4. pripažinti netekusiais galios 43 ir 44 punktus;

2.5. pripažinti netekusiu galios 46 punktą.

3. Nustatyti, kad Lietuvos banke iki šio nutarimo įsigaliojimo dienos gauti, bet nebaigti nagrinėti prašymai, kuriuos nagrinėjant taikomos šiuo nutarimu keičiamų teisės aktų nuostatos, baigiami nagrinėti pagal prašymo pateikimo metu galiojusias teisės aktų nuostatas.

Valdybos pirmininko pavaduotojas,

pavaduojantis Valdybos pirmininką	Raimondas Kuodis